text: [{"text_idx": "#000000", "text": "Ti\u0301 skalt tu\u0301 lesa hv\u00f8nn dag"}, {"text_idx": "#000001", "text": "N\u00e6r hevur tu\u0301 seinast lisi\u00f0 eina heila bo\u0301k ella eina v\u00e6l skriva\u00f0a grein? Hoyrir tu\u0301 til teirra, sum einamest lesur uppskriftir og skjo\u0301t ti\u0301\u00f0indi umvegis sosialar si\u0301\u00f0ur? Um tu\u0301 ert ein av teimum mongu, sum no\u0301g illa tekur eina bo\u0301k i\u0301 hondina, er vandi fyri at tu\u0301 missur fleiri av fyrimununum vi\u00f0 at lesa."}, {"text_idx": "#000002", "text": "Her finnur tu\u0301 10 fyrimunir vi\u00f0 at lesa."}, {"text_idx": "#000003", "text": "Kanningar hava leingi sta\u00f0fest, at lesing er go\u0301\u00f0 fyri heilakapasitetin, og stimbran av heilanum kann seinka og ennta\u0301 ste\u00f0ga sju\u0301kum sum demensi og Alzheimers. At halda heilan i\u0301 gongd er li\u0301ka ty\u0301dningarmiki\u00f0, sum at venja einhv\u00f8nn annan v\u00f8dda i\u0301 kroppinum. Ti\u0301 er gott at gera venjingar vi\u00f0 heilanum vi\u00f0 eitt nu\u0301 at loysa krossor\u00f0aga\u0301tur, Sudoku, sp\u00e6la sp\u00f8l - ella at lesa eina bo\u0301k."}, {"text_idx": "#000004", "text": "Li\u0301ti\u00f0 kann sum ein bo\u0301k fa\u0301a ti\u0301nar trupulleikar at hv\u00f8rva. Li\u0301kamiki\u00f0 hvussu sto\u0301rum try\u0301sti tu\u0301 ert undir vi\u00f0 arbei\u00f0i, familjuli\u0301vi ella \u00f8\u00f0rum, so er einki, sum ein bo\u0301k ikki kann hja\u0301lpa t\u00e6r vi\u00f0. Vi\u00f0 eini go\u0301\u00f0ari og v\u00e6l skriva\u00f0ari bo\u0301k kanst tu\u0301 ry\u0301ma i\u0301 annan heim og samstundis slappa av i\u0301 kroppinum og gloyma allar trupulleikar."}, {"text_idx": "#000005", "text": "Alt, sum tu\u0301 letur ti\u0301tt h\u00f8vd upp fyri, er ny\u0301ggj vitan, og tu\u0301 veitst onganti\u0301\u00f0, n\u00e6r tu\u0301 f\u00e6rt t\u00f8rv a\u0301 allari ti\u0301nari vitan. Ju\u0301 meira tu\u0301 veitst, ju\u0301 betri ert tu\u0301 f\u00f8r/ur fyri at standa i\u0301mo\u0301ti einhv\u00f8rjari avbjo\u0301\u00f0ing. Og skuldi tu\u0301 sta\u00f0i\u00f0 i\u0301 ti\u0301 o\u0301hepnu st\u00f8\u00f0u, har tu\u0301 missur starv, heim ella onkursvegna kemur illa fyri, hevur tu\u0301 alti\u0301\u00f0 ti\u0301na vitan, ti\u0301 hana kann ongin taka fra\u0301 t\u00e6r."}, {"text_idx": "#000006", "text": "Ju\u0301 meir tu\u0301 lesur, ju\u0301 fleiri or\u00f0 \u2018hittir\u2019 tu\u0301, og solei\u00f0is kanst tu\u0301 ri\u0301ka um ti\u0301tt or\u00f0feingi. At or\u00f0a seg v\u00e6l er ein dygd. Ta\u00f0 er gott fyri sja\u0301lvsa\u0301liti\u00f0, og ta\u00f0 kann koma t\u00e6r v\u00e6l vi\u00f0, eitt nu\u0301 a\u0301 ti\u0301ni yrkislei\u00f0. Ho\u0301ast tu\u0301 ikki hevur eitt fi\u0301nt starvsheiti ella ert v\u00e6l u\u0301tbu\u0301gvin, kann eitt gott or\u00f0feingi gera mun, um tu\u0301 vilt koma t\u00e6r fram a\u0301 ti\u0301nari yrkislei\u00f0."}, {"text_idx": "#000007", "text": "Ta\u0301 tu\u0301 lesur eina skalds\u00f8gu, skalt tu\u0301 fylgja einari s\u00f8gu vi\u00f0 n\u00f8krum perso\u0301num, hv\u00f8rjir teir eru, hva\u00f0ani teir koma, hvat teir \u00e6tla, og hvat annars ger seg galdandi i\u0301 s\u00f8guni. Ta\u00f0 kann vera no\u0301gv at minnast til, men heilin er so v\u00e6l snikka\u00f0ur saman, at hann av s\u00e6r sja\u0301lvum ger ny\u0301ggj heilaspor, so hv\u00f8rt okkurt ny\u0301tt ver\u00f0ur fortalt, og ta\u00f0 styrkir ti\u0301tt stutti\u0301\u00f0arminni."}, {"text_idx": "#000009", "text": "Hevur tu\u0301 nakranti\u0301\u00f0 lisi\u00f0 eina krimi ella spenningsskalds\u00f8gu, har tu\u0301 hevur loyst ga\u0301tuna, a\u0301\u00f0renn bo\u0301kin er li\u00f0ug? So hevur tu\u0301 gj\u00f8rt bru\u0301k av ba\u0301\u00f0um ti\u0301num hugsandi eginleikum: at hugsa greinandi og kritiskt. Ta\u00f0 hevur tu\u0301 gj\u00f8rt vi\u00f0 at halda eyga vi\u00f0 \u00f8llum sma\u0301lutunum i\u0301 s\u00f8guni og si\u0301\u00f0ani at skilja fra\u0301 fyri at finna u\u0301t av, hv\u00f8r \u2018gj\u00f8rdi ta\u00f0\u2019."}, {"text_idx": "#000010", "text": "Ta\u00f0 eru hesir eginleikar t\u00e6r t\u00f8rvar fyri at meta um, um ein s\u00f8ga er v\u00e6l skriva\u00f0, um perso\u0301narnir hava tru\u0301vir\u00f0i, um s\u00f8gan gevur meining osfr. Solei\u00f0is ver\u00f0ur tu\u0301 betri f\u00f8r/ur fyri at meta um eitthv\u00f8rt verk ella uppliving, og at grei\u00f0a fra\u0301 ti\u0301, tu\u0301 hevur uppliva\u00f0."}, {"text_idx": "#000011", "text": "I\u0301 einum gerandisdegi har vit ta\u00f0 mesta av degnum eru online, skifta vit sera ofta fokus uttan nakranti\u0301\u00f0 at hugsavna okkum. Innan bert 5 minuttir skifta vit i\u0301 mi\u00f0al fokus millum 7-10 fer\u00f0ir."}, {"text_idx": "#000012", "text": "Ta\u0301 tu\u0301 lesur eina bo\u0301k, hv\u00f8rvur alt rundan um teg, solei\u00f0is at ta\u00f0 bert eru tu\u0301 og bo\u0301kin. Royn og les 15-20 minuttir hv\u00f8nn dag, eitt nu\u0301 a\u0301 veg til arbei\u00f0is, um tu\u0301 hevur m\u00f8guleika fyri ti\u0301, og legg til merkis hvussu no\u0301gv kla\u0301rari tu\u0301 ert i\u0301 h\u00f8vdinum."}, {"text_idx": "#000013", "text": "Vi\u00f0 at lesa meira, \u00f8kir tu\u0301 sum kunnugt um ti\u0301tt or\u00f0feingi. Ta\u00f0 ger seg eisini galdandi vi\u00f0vi\u0301kjandi at skriva. Tu\u0301 s\u00e6rt skjo\u0301tt, hv\u00f8rjar b\u00f8kur eru l\u00e6ttar at lesa, og hv\u00f8rjar eru torskildar. Ta\u00f0 er go\u0301\u00f0 venjing, um tu\u0301 ynskir at l\u00e6ra teg at skriva betur."}, {"text_idx": "#000014", "text": "Umframt at fa\u0301a teg at slappa av, kann eitt evni ella ein serlig s\u00f8ga geva t\u00e6r ro\u0301. At lesa andaligar tekstir kann hja\u0301lpa fo\u0301lki, i\u00f0 stri\u0301\u00f0ast vi\u00f0 h\u00f8gt blo\u0301\u00f0try\u0301st, at finna eina heilt serliga ro\u0301. Sja\u0301lvhja\u0301lparb\u00f8kur kunnu hja\u0301lpa fo\u0301lki, i\u00f0 stri\u0301\u00f0ast vi\u00f0 o\u0301ro\u0301, tunglyndi og a\u00f0rar sa\u0301larligar avbjo\u0301\u00f0ingar."}, {"text_idx": "#000016", "text": "Ta\u00f0 er ein go\u0301\u00f0 kensla at keypa s\u00e6r eina ny\u0301ggja bo\u0301k, men ta\u00f0 kann eisini gerast dy\u0301rt i\u0301 longdini. Ta\u0301 eru bo\u0301kas\u00f8vnini go\u0301\u00f0 at hava. Har finnur tu\u0301 alskyns b\u00f8kur um \u00f8ll hugsandi evni, og u\u0301rvali\u00f0 ver\u00f0ur javnan dagf\u00f8rt, so t\u00e6r kemur ikki at mangla tilfar."}, {"text_idx": "#000017", "text": "F\u00f8royar lesa skal vera vi\u00f0 til at skapa lesigle\u00f0i, seta f\u00f8royska ma\u0301li\u00f0 i\u0301 mi\u00f0deplin og skapa karmar fyri eini go\u0301\u00f0ari lesimentan."}, {"text_idx": "#000018", "text": "Um F\u00f8royar lesaUpprunin til F\u00f8royar lesaEndama\u0301li\u00f0Samstarvi\u00f0LesivanakanninginTemaSummarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanumFilmar um lesingSku\u0301labo\u0301kav\u00f8r\u00f0urinL\u00e6rarinNa\u0301mslektarinNa\u0301msfr\u00f8\u00f0ingurinLandssty\u0301risma\u00f0urinMaria og RonjaLesandi skiparinSambandBo\u0301kaslu\u0301kurinMore"}, {"text_idx": "#000019", "text": "Summarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanum"}]